section_heading: Iliaster
paragraph_text: Tajanstvena organizacija koja se bavi preusmjeravanjem toka povijesti. Oni rade iza zavjesa i djeluju kao glavni antagonisti u cijeloj seriji. Tijekom prve sezone su Godwin in Yaeger smatrani jedinim članovima organizacije, međutim druga sezona pokriva sasvim novu priču gdje se javljaju novi protivnici zvani Tri Cara Iliastera (u engleskoj verziji poznati kao Čisti Plemići). Ispostavilo se da je Iliaster organizacija koju je stvorio Z-one i njegovi saveznici u dalekoj budućnosti kada je Zemlja gotovo uništena a ljudska rasa na rubu istrebljenja, koristeći modernu tehnologiju i vremenski stroj kako bi upravljali poviješću i spriječili propast svijeta. Tijekom prve sezone, Iliaster je opsjednut ujedinjenjem svih pet Znamenih Zmajeva i njihovih Znakonoša, a tijekom druge sezone se direktno upleću u razne incidente i Svjetsko prvenstvo, u namjeri da unište Neo Domino i spriječe katastrofu budućnosti. Na čelu organizacije su tri dvobojnika zvana Carevi Iliastera, koji su odani svojem "bogu" za kojeg se ispistavilo da je Z-one.